b'\n_START_ARTICLE_\nVeikko Piril\xc3\xa4\n_START_PARAGRAPH_\nVeikko Vilho Piril\xc3\xa4 (14. lokakuuta 1914 Laihia \xe2\x80\x93 25. elokuuta 1995 Sein\xc3\xa4joki) oli suomalainen opetusneuvos ja Sein\xc3\xa4joella ilmestyv\xc3\xa4n Ilkka-lehden p\xc3\xa4\xc3\xa4toimittaja. H\xc3\xa4n kirjoitti my\xc3\xb6s vuodesta 1958 alkaen lehteen pakinoita nimimerkill\xc3\xa4 Aaretti._NEWLINE_Piril\xc3\xa4n vanhemmat olivat maanviljelij\xc3\xa4 Vilho Johannes Piril\xc3\xa4 ja Hilma Huikku. H\xc3\xa4n p\xc3\xa4\xc3\xa4si ylioppilaaksi 1933._NEWLINE_Piril\xc3\xa4 oli Ilkka-lehden toimittajana 1937\xe2\x80\x931940, toimitussihteerin\xc3\xa4 1946-1954 ja p\xc3\xa4\xc3\xa4toimittajana 1958\xe2\x80\x931980. H\xc3\xa4n oli my\xc3\xb6s v\xc3\xa4lill\xc3\xa4 L\xc3\xa4nsi-Suomi-lehden toimittajana 1940\xe2\x80\x931946 ja Karjalan Maa-lehden p\xc3\xa4\xc3\xa4toimittajana 1954\xe2\x80\x931958. Piril\xc3\xa4 sai opetusneuvoksen arvon 1977._NEWLINE_Piril\xc3\xa4 oli Etel\xc3\xa4-Pohjanmaan maakuntaliiton hallituksen j\xc3\xa4sen vuodesta 1960 ja liiton 1. varapuheenjohtaja vuodesta 1975. H\xc3\xa4n oli keskustapuolueen valtuuskunnan j\xc3\xa4sen vuodesta 1964 ja hallituksen j\xc3\xa4sen vuodesta 1968.'